पाएं अपने शहर की ताज़ा ख़बरें और फ्री ई-पेपरडाउनलोड करें
अंग प्रदेश के शेक्सपीयर के नाम से मशहूर अंगिका के ख्याति प्राप्त कवि भगवान प्रलय का 80 वर्षीय की आयु में निधन हो गया। कोविड 19 के बढ़ते संक्रमण के कारण लोग अंतिम दर्शन के लिए उनके पैतृक आवास कटिहार जिले के कुर्सेला थाना के बल्थी महेशपुर कम संख्या में पहुंचे, लेकिन सोशल मीडिया पर काफी संख्या में लोगों ने शोक जताया। बताते चलें कि कटिहार जिले के कुर्सेला, पूर्णिया जिले के रुपौली, मधेपुरा जिले के चौसा और भागलपुर के गंगा किनारे तक के क्षेत्र अंग प्रदेश के नाम से जाने जाते है। भगवान प्रलय को कविता और गीत लिखने का हुनर विरासत में मिला है। भगवान प्रलय की मां ने अंगिका में गंगा गीत से लेकर दर्जनों विदाई गीत गाए हैं। उनके पिता ने अपने गीतों में किसानों को दर्द को उभारा है। भगवान प्रलय ने अपने माता-पिता की भावनाओं को अनुभव कर अपनी काव्य रचना शुरू कर दी, जो धीरे-धीरे अपनी पहचान राष्ट्रीय फलक पर बनाने में कामयाब हुए। भगवान प्रलय की शिक्षा दीक्षा टीकापट्टी में ही हुई। इस कारण शुरू से ही भगवान प्रलय टीकापट्टी कालिका हिन्दी नाट्य समिति से जुड़ गए। भगवान प्रलय को उनकी रचना के लिए स्थानीय स्तर से लेकर राष्ट्रीय स्तर पर कई नामचीन सम्मान भी मिल चुका है। खास बात यह कि भगवान प्रलय अपनी कलम से बंगला, संथाली, अंगिका और हिन्दी में गीत और कविता रचते रहे। अंगिका का एक विदाई गीत पोखड़ी किनारी होयके चलिहे रे कहरा, देखी लेबै बाबा के बहियार। जो आज भी अंग क्षेत्र के लोगों के जुबान से नहीं हटती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn